Source: http://dr.laszloanita.invenio.hu/
Timestamp: 2017-10-18 10:53:20+00:00

Document:
Dr. László Anita - Ügyvéd
Dr. LÁSZLÓ ANITA
Home	ropot	2017-08-17T13:21:08+00:00
Egyéni ügyvédként magánszemélyek, gazdasági társaságok, alapítványok, egyesületek jogi képviseletét látom el számos jogterületen, továbbá a büntetőjog területén sértetti jogi képviseletet, valamint terhelti védelmet.
Ügyfeleim részére magas színvonalon, gyors és precíz jogi szolgáltatást nyújtok együttműködő partnereim bevonásával.
Munkám során ügyfeleimmel, a hatóságokkal és a bíróságokkal az ügyvédi hivatáshoz kötődő elvárásoknak megfelelve működöm együtt.
A mai felgyorsult világban rugalmasan állok ügyfeleim rendelkezésére sürgős esetben hétvégén is, nem csak a büntetőjog vonatkozásában.
Az ügyfél igényeihez alkalmazkodva az ügyfél által meghatározott helyszínen (pl. otthonában) is állok szíves rendelkezésre.
Dr. Csisztai-Molnár Péter
Szakterület.
CÉGALAPÍTÁS, CÉGMÓDOSÍTÁS, VÉGELSZÁMOLÁS
ALAPÍTVÁNY, EGYESÜLET ALAPÍTÁSA, MÓDOSÍTÁSA, MEGSZŰNÉSÉNEK MEGÁLLAPÍTÁSA IRÁNTI ELJÁRÁS
KÖVETELÉSEK ÉRVÉNYESÍTÉSE :
Ügyvédi fizetési felszólítás
CSALÁDJOG :
A házasság felbontása, a házassági bontóper- válóper
A bíróság a házasságot a fenti körülmények vizsgálata nélkül bontja fel, ha azt a házastársak végleges elhatározáson alapuló, befolyásmentes megegyezésük alapján közösen kérik. (Ez az un. megegyezésen alapuló bontás, szemben a fenti ún. tényállásos bontással, amikor az eljáró bíróság vizsgálja a házasság megromlásához vezető okokat.)
A házasságnak a házastársak megegyezésén alapuló felbontására csak akkor van lehetőség, ha a házastársak a közös gyermek tekintetében a szülői felügyelet gyakorlása, a különélő szülő és a gyermek közötti kapcsolattartás, a gyermek tartása, a házastársi közös lakás használata, valamint ez iránti igény esetén a házastársi tartás kérdésében megegyeztek, és perbeli egyezségüket a bíróság jóváhagyta.
Az általános illetékességi szabály alapján a házassági bontóperre az a bíróság illetékes, amelynek területén az alperes lakik. A házassági bontóperre azonban az a bíróság is illetékes, amelynek területén a házastársak utolsó közös lakóhelye volt.
Ha házassági per van folyamatban, kizárólag annak bírósága előtt indítható az ugyanarra a házasságra vonatkozó újabb házassági per és házassági vagyonjogi per.
A bontóperben tartott első tárgyaláson a bíróság a személyesen megjelent feleket meghallgatja.
Ha valamelyik házastárs cselekvőképességet teljesen korlátozó gondnokság alatt áll, vagy ismeretlen helyen tartózkodik, továbbá ha a bíróság előtt való megjelenése más elháríthatatlan akadályba ütközik, a személyes meghallgatás nem kötelező.
Ha a felperes – a fentebb meghatározott eseteket kivéve – az első tárgyaláson személyesen nem jelenik meg, a bíróság a pert megszünteti.
Ha a bontóperben tartott első tárgyaláson a felek nem békülnek ki, a lentebb meghatározott kivétellel a bíróság a tárgyalást elhalasztja, egyben felhívja a feleket, hogy három hónapon belül írásban kérhetik az eljárás folytatását, ellenkező esetben a per megszűnik. A bíróság a tárgyalás folytatására csak a kérelem benyújtását követő 30 nap eltelte után tűzhet határnapot.
A fentebb meghatározott esetekben, vagy ha a feleknek nincsen közös kiskorú gyermeke, a bíróság a pert már az első tárgyaláson érdemben tárgyalja.
A Ptk.-ban nevesített személyiségi jogok
A Ptk.-ban nevesített személyiségi jogokon túl a bírói gyakorlat is nevesített személyiségi jogokat, ilyen pl. a családtervezéshez fűződő jog, a teljes családi élethez való jog.
Felróhatóságtól független szankciók
Akit személyiségi jogában megsértenek, a jogsértés ténye alapján – az elévülési időn belül – az eset körülményeihez képest követelheti
Felróhatóságtól függő szankciók
A sérelemdíj iránti perben a felperes köteles bizonyítani, hogy
– a kereseti tényelőadás szerinti sérelmet okozó magatartás valóban megvalósítja a személyiségi jogsértést (a személyiségi jog megsértésétől meg kell különböztetni az ennek a szintjét el nem érő, szubjektív érzéseken alapuló érdeksérelmeket), és
– azt az alperesként megjelölt személy követte el, valamint
a sérelemdíj mértéke tekintetében releváns körülmények bizonyítása is a felperest terheli.
A régi Ptk. alapján a személyiségi jogsértéssel okozati összefüggésben keletkezett nem vagyoni sérelem vagy hátrány is bizonyítandó tény volt. Az új Ptk.-ban a sérelem bekövetkeztét a jogalkotó a jogsértés megvalósulásával vélelmezi, ezért azt bizonyítani nem kell.
A kártérítés a személyiségi jogsértés következményeként a károsult vagyonában beálló értékcsökkenést hivatott kompenzálni. Ebben a körben azonosíthatók a testi sérüléssel, egészségkárosodással járó esetekben az orvosi kezelés, rehabilitáció, gyógyszerek, gyógyászati segédeszközök költségei, az otthon, gépjármű átalakításának költségei, a gondozási díjak, stb. Ezeket a kártételeket csak az igazolt mértékig köteles a jogsértő megtéríteni.
Házastársak vagyoni viszonyainak rendezése , házastársi közös vagyon megosztása, házassági szerződés, házastársi közös lakás használatának rendezése
A házastársak közös vagyonába tartoznak a közös vagyontárgyak terhei és – ha Ptk. eltérően nem rendelkezik – közösen viselik a bármelyik házastárs által a vagyonközösség fennállása alatt vállalt kötelezettségből eredő tartozásokat.
A vagyonközösség megszűnése esetén bármelyik házastárs igényelheti a közös vagyon megosztását.
Ha a házasság a házastárs halálával szűnt meg, ez a jog az örököst is megilleti.
Ha a házastársak a házastársi közös vagyont szerződéssel osztják meg, a szerződés akkor érvényes, ha közokiratba vagy ügyvéd által ellenjegyzett magánokiratba foglalták.
Ez a rendelkezés nem vonatkozik a közös vagyonhoz tartozó ingók megosztására, ha a megosztást végrehajtották.
A felek a házassági vagyonjogi szerződésben vagyonuk meghatározott részei tekintetében különböző vagyonjogi rendszereket köthetnek ki, és eltérhetnek a törvényes vagy a választott vagyonjogi rendszerek szabályaitól is, ha az eltérést a Ptk. nem tiltja.
A házassági vagyonjogi szerződés érvényességéhez a gyámhatóság jóváhagyása szükséges, ha a házastárs a tizennyolcadik életévét nem töltötte be vagy cselekvőképességében a vagyoni jognyilatkozatok tekintetében részlegesen korlátozott.
A házassági életközösség fennállása alatt a házastársak a szerződést módosíthatják és megszüntethetik.
szerződés módosítására és megszüntetésére a szerződés létrejöttére vonatkozó érvényességi és hatályossági szabályokat megfelelően alkalmazni kell.
A házassági vagyonjogi szerződés nem tartalmazhat olyan visszamenőleges hatályú rendelkezést, amely bármelyik házastársnak harmadik személlyel szemben a szerződés megkötése előtt keletkezett kötelezettségét a harmadik személy terhére változtatja meg.
A házastársak olyan szerződése, amely valamely vagyontárgynak a közös vagyonhoz vagy a különvagyonhoz tartozását a házassági vagyonjogi szerződésben kikötött rendelkezésektől eltérően változtatja meg, harmadik személlyel szemben akkor hatályos, ha a harmadik személy tudott vagy tudnia kellett arról, hogy a vagyontárgy a szerződés rendelkezése szerint a közös vagy a különvagyonhoz tartozik.
Házastársi közös lakás az a lakás, amelyben a házastársak egyikük vagy mindkettőjük tulajdonjoga, haszonélvezeti joga vagy bérleti joga alapján együtt laknak.
A házastársak kiskorú gyermekének lakáshasználatát a házastársi közös lakásban kell biztosítani.
A házasulók vagy a házastársak a házastársi közös lakás használatát a házasság felbontása vagy az életközösség megszűnése esetére előzetesen szerződéssel rendezhetik.
A szerződés akkor érvényes, ha közokiratba vagy ügyvéd által ellenjegyzett magánokiratba foglalták.
A szerződés hatálya az annak megkötésekor meglévő lakás helyébe lépett közös lakásra akkor terjed ki, ha a szerződés így rendelkezik.
A felek a közös lakás használatáról házassági vagyonjogi szerződésben is rendelkezhetnek.
Az életközösség megszűnése után a házastársak megállapodhatnak a házastársi közös lakás további használatáról. A megállapodás nincs alakszerűséghez kötve.
A használatot előzetesen rendező szerződés vagy az életközösség megszűnése után kötött egyéb megállapodás hiányában a házasság felbontása vagy az életközösség megszűnése esetén a házastársi közös lakás további használatáról – bármelyik házastárs kérelmére – a bíróság dönt.
Ha valamelyik házastárs – házassági bontóperben vagy a házastársi közös vagyon megosztása iránti perben – a lakáson fennálló közös tulajdon megszüntetését kéri, a bíróság a házastársi közös lakás használatát a közös tulajdon megszüntetésével együtt rendezi.
A lakáshasználatra jogosult gyermek lakáshasználati jogát – életkörülményeinek megfelelően – a volt közös lakásban kell biztosítani, kivéve, ha megfelelő lakhatása máshol megoldott.
A gyermek nélküli élettársak – beleértve az egyneműek élettársi kapcsolatát – a kapcsolatukat külön szerződéssel – élettársi vagyonjog szerződéssel – rendezhetik, beleértve a tartást és a lakáshasználatot.
Ha az élettársak kapcsolatából gyermek születik, a törvény alapján többletjogokat kapnak az élettársi tartás és a lakáshasználat tekintetében.
Az életközösség megszűnése esetén volt élettársától tartást követelhet az, aki magát önhibáján kívül nem képes eltartani, feltéve, hogy az életközösség legalább egy évig fennállt és az élettársak kapcsolatából gyermek született.
Élettársak lakáshasználatának rendezése
BÜNTETŐJOG :
Feljelentés szerkesztése, sértetti jogi képviselet ellátása .
Terhelt védelmének teljes körű ellátása, különösen az alábbi bűncselekmények vonatkozásában:
GYERMEKELHELYEZÉS , KAPCSOLATTARTÁS
SAJTÓPER ADATVÉDELEM
SZABADALMI ÉS VÉDJEGYJOG
Az ügyvédi munkadíj – az ügyvédekről szóló törvény értelmében – minden esetben szabad megállapodás tárgya. A gyakoribb jogügyletek árai (a konkrét esetben fizetendő összeget az ügy bonyolultsága, időigényessége, és annak értéke befolyásolja, s az ügyféllel történő egyeztetést követően kerül megállapításra) az alábbiak:
Cégalapítás, cégmódosítás :
Cégalapítás: 50.000,- Ft + Áfa összegtől.
Cégmódosítás: 40.000,- Ft + Áfa összegtől.
Ingatlan tulajdonjogának átruházására irányuló szerződések: a munkadíj általában az ügyérték
1 %-a + ÁFA, de legalább 60.000,- Ft + Áfa.
Társasház alapítása, illetve társasház alapító okiratának módosítása az albetétek számától, illetve az ügy bonyolultságától függően 30.000-100.000 Ft + ÁFA albetétenként.
Jelzálogjog alapítása: 35.000,- Ft + Áfa összegtől.
Házasság felbontása közös megegyezéssel: 90.000,- Ft + Áfa összegtől.
Peres eljárások esetében egyebekben az ügyvédi munkadíj a felek megállapodása alapján kerül meghatározásra.
A tárgyalásonként fizetendő ügyvédi munkadíj utólag kerül kiszámlázásra.
Valamennyi peres ügy esetében a Budapesten kívül tartott tárgyalásokon történő részvételre az útiköltsége egyéb költségként az Ügyfél részére kiszámlázásra kerül.
A szóbeli jogi tanácsadás óradíja 10.000,- Ft + ÁFA.
A tanácsadás díja a teljes ügyvédi munkadíjba beszámításra kerül, amennyiben a tanácsadás alapján az ügyvédi megbízás az ügyben való közreműködésre létrejön.
Felhívom tisztelet leendő Ügyfeleim figyelmét, hogy sem telefonon, sem e¬mail útján nem áll módomban jogi konzultációt tartani.
Ügyfélfogadás : Telefonon történő időpont egyeztetés alapján .
+36 20 399 8404
dr.laszloanita@gmail.com
1114 Budapest, Bartók Béla út 76. 3em. 1
Adószám : 54367793-1-43
Amennyiben szolgáltatásunk iránt érdeklődik, kérjük, adja meg telefonszámát, hogy visszahívhassuk Önt a kért időpontban! A visszahívást két munkanapon belül tudjuk teljesíteni.
Telefonszám (kötelező) :
Visszahívás preferált időpontja :
10 - 14 óra14 - 18 óra18 - 20 óra
© Copyright | Theme by Komel Kft | All Rights Reserved | Powered by szamitogeplaptopjavitas.hu

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság